Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline õpetab, kuidas näha end uuest vaatenurgast.
On aeg saada selleks, kelleks Jumal on teid loonud,
kui Ta otsustas, et Ta vajab teid siin planeedil Maa.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Dale Mast oli 12-aastane, kui tal oli eriline kohtumine Jumalaga.
Ta nägi selle raames avatud nägemuse elust,
mis Jumalal oli tema jaoks valmis pandud.
Samas muutus ta ülikoolis käies ükskõikseks Jumala asjade suhtes.
Kirik polnud enam huvitav ta jaoks.
Kuniks ta kuulis üht häält.
Mis juhtus, kui olid 12-aastane?
Läksin kirikus altarile ja andsin oma elu Jeesusele.
Astudes 3 sammu altari suunas, juhtus midagi ebatavalist -
kogesin seal taevast vihma,
millest poldud mu kirikus kunagi õpetatud.
Sa kogesid taevast vihma? - Jumala võidmist.
Jumala ligiolu siis? - Jah.
Ja korraga nägin enda ees asiaate, teades, et nad on hiinlased.
Olin ise 12-aastane ja nemad 9-10-aastased
ja ma jutlustasin neile.
Samas ma ei mõistnud,
et Jumal näitas mulle selle kaudu nii mu ülesannet kui ka identiteeti.
Siis aga muutusid külmaks Jumala asjade suhtes,
kuniks kuulsid üht häält.
Mida see hääl ütles?
Olin mõelnud, et ei taha olla mässaja,
aga ma ei tahtnud ka tunda kirikus igavust.
Tahtsin olla hea inimene,
samas teadmata, kas ikka uskusin Jumalasse.
Niipea, kui nõnda mõtlesin,
kuulsin häält, mis ütles: "Sa lähed põrgusse!"
Kukkusin peaaegu toolilt, öeldes: "Kui põrgu on tõesti olemas,
peaksin ehk andma Jumalale veel ühe võimaluse."
Mõistmata, et hoopis Jumal andis mulle veel ühe võimaluse.
Olid sa alles armuline.
- Jumala arm on imeline.
Dale tõesti mõtles, mida ütles,
minnes seejärel sinna igavasse kirikusse
ühele tavateenistusele.
Kuid see polnudki tavateenistus, vaid 3-päevase ärkamise avaõhtu.
See ärkamine tabas muide viite ülikoolilinnakut,
mistõttu me sõna otseses mõttes tühistasime kõik koosolekud ülikoolis
ja ma sain Püha Vaimuga täidetud.
Ütlesin, et tahan seda ja sain kui Tema armastusega ristitud.
Läksime linna peale inimestele kuulutama
ja elu ning kristlus äratasid minus taas huvi,
mistõttu palusin, et Jumal "paneks mu kirja"
ja Ta tegi seda.
Nii et su olemus muutus, kui said täidetud Püha Vaimuga?
Mis peale seda juhtus?
Hakkasin nägema üleloomulikke asju.
Ma teadsin üleloomulikult erinevaid asju,
kuid keegi ei öelnud mulle, et võin olla prohvet.
Nii arvasingi, et see on lihtsalt Jumala Vaimu töö
ja see oli hea algus.
Kuid Jumal tahtis kinnitada ka mu identiteeti prohvetina,
et Ta saaks minu kaudu pidevalt tegutseda.
Dale on tuntud oma erakordse prohvetliku anni poolest,
kus ta jagab juhtidele väga spetsiifilisi sõnumeid
nende elu ja saatuse kohta.
Ta nõustab miljoni-dollariliste korporatsioonide juhte
ja on nõustanud USA presidentide nõunikke.
Sul on nii palju imelisi lugusid, mida jagada,
kuid jaga siis mõni oma lemmikutest.
Üks selliseid on seotud sellega, kui olin ühe lennuki peal,
mis pidanuks maanduma ühes teises lennujaamas,
kuna Atlantas oli suur torm.
Mu naine istus lennukis selliselt,
et ühel ta pool oli USA kõrgeima ehk 4. taseme budist
ja teisel pool oli üks ateist.
Istusime naisega eraldi,
kuna tormi tõttu pandi kaks lendu kokku.
Kaks väga huvitavat äärmust su naise kõrval. - Jaa.
Ateist ja tipptaseme budist.
Mu naine rääkis selle budistiga, kes esitas igasugu küsimusi
ja ateist segas muudkui vahele, tõmmates Jumala asjadele vett peale.
Läksin neid tervitama ja vaatasin sellele budistile otsa,
öeldes: "Teid vaadates näen, et olete jooksja."
Ta kergitas oma jaki äärt, kus ilutses "5K"
ja ütles: "Jooksen endiselt veel."
Seejärel palusin, et ta ütleks midagi minu kohta,
sest ta väitis end ju budisti olevat.
Ta ütles: "Ma ei suud."
Vastasin: "Ma tean, sest te jumal on surnud."
Armas aeg, sa sõnu ikka väga ei vali, ega ju?
Seepeale palus ateist: "Aga öelge midagi minu kohta."
Mõtlesin, et kui tal on piisavalt julgust, et seda paluda,
on mul ka piisavalt julgust, et talle vastata.
Palusin, et Jumal annaks mulle ta jaoks midagi.
Muide, see on võti, mis on kättesaadav igale usklikule.
Kui palud Jumalalt midagi, siis Ta on hea Isa.
Kui palud Ta käest leiba, siis Ta ka annab sulle leiba,
Nii andis ka Jumal mulle elavat leiba.
Nägin, et selle mehe lülisammas oli paigast ära
ja küsisin, on ta peres midagi paigast ära?
Ta ütles: "Ei, aga seljaga küll."
Küsisin, kas võin palvetada ta eest,
mispeale ta kummardas oma pea Jumala ees, kellesse ta ei uskunud.
Niipea, kui ta oma pea tõstis, oli ta suu üllatusest ammuli
ja ta hakkas oma selgroogu katsuma.
Enne aga veel, kui jõudsin midagi öelda,
käis "kõll" ja lennuk valmistus lendu tõusmiseks.
Huvitav, mida see tipptasemel budist selle kõige peale mõtles?
Olles kogenud Jumalat, pole vahet, mida keegi meist arvab.
Oled kirjutanud ühe raamatu ja mulle nii meeldib selle pealkiri.
"Ja Taavet nägi end kuningana".
Mis oli Jumala eesmärk selle raamatuga?
Ütlesid mulle, et sa isegi kui ei kirjutanud seda,
vaid see kui dikteeriti sulle ette.
Jah, hakkasin kirjutama prohvetlikult
ja juhtus see, et Jumal ilmutas end kui Jehoova Kavalat.
Ma pole sellist Jumala nime varem kuulnud.
- Jaa ja Ta on ka Jehoova Üllataja.
Kaval ja Üllataja, selge.
Igal juhul, hakkasin kirjutama, teades ette vaid 50% kogu raamatust.
Kuid Jumala võidmine langes mu üle
ja ma kirjutasin selle võidmise all vahel 4 tundi või vahel vaid 15 minutit.
Kui see võidmine lahkus, lõpetasin ka kirjutamise.
Hämmastav oli see,
et hommikul ärgates kõike kirjapandut vaadates
pidin ma muutma teatud sõnu,
et väljendada seda, mida Ta oli mulle vaimus näidanud.
Olen lugenud selle raamatu peaaegu läbi.
See ei kätke endas vaid teadmisi, vaid tõelist ilmutust.
Kui meil pole ilmutust Jumalast,
pole meil ka ilmutust sellest, kelleks Ta on meid loonud.
Ma ei leia oma identiteeti peeglist, vaid oma Isa palgelt.
Osad teist, kes olete omadega segaduses praegu -
kui vaid vaataksite otsa Jumalale, oma Isale,
mõistaksite ka, milleks Ta on teid loonud.
Ta on pannud osa oma geniaalsusest teisse,
mistõttu kui elate selle identiteediga,
tõmbate ligi ka võidmise ja Jumala teod,
tuues seeläbi au Tema nimele.
Dale ütleb midagi, mis võtab kogu täna räägitu kokku.
Ta ütleb: "Kuniks me ei muuda seda, mis on me sees,
ei muutu ka midagi me ümber."
Mainisin saate alguses
oma elu uuest vaatenurgast nägemisest.
Mida see tähendab?
Taavet oli karjane, karjatsedes oma lambaid.
Samas oli ta seal olles juba võitud olema järgmine Iisraeli kuningas.
Ma ei usu, et ta olnuks osav harfi mängija ja lõvi-karu tapja
enne, kui ta sai võitud.
Võidmine oli see, mis andis talle võidu lõvi ja karu üle.
Samas harfi ta harjutas,
kuniks temast sai muusik,
kes ajas kuningas Saulist deemonid välja.
Ja siis sai temast sõjamees.
Võti peitub selles,
et ta jooksis Koljatile vastu karjasena, aga lahkus sealt sõjamehena.
Kui sa ei lase võitudel muuta oma identiteeti,
jääd sa ka ilma taeva andidest.
Ehk sa ütled, et paljud meist pole isegi teadlikud
Jumala poolt antud geniaalsest võimekusest
mõnes konkreetses valdkonnas.
Kuid meie asi on see üles leida ja see välja elada.
Üks noormees peatas mu, kui ühel teenistusel prohveteerisin.
Mu tavapärased prohveteeringud olid muutunud veidi igavaks,
mistõttu palusin Jumalalt veidi ebatavalisemaid asju.
Palusin, et Jumal näitaks mulle, mis inimestel on käekotis, arvetel jne.
Nii näitas Jumal mulle tol õhtul,
mida inimesed olid enne teenistusele tulekut söönud.
Nägin ka kellegi arve suurust, mida ta oli maksnud.
Nii ütles üks noormees mulle:
"Te olete selles prohveteerimise värgis täitsa osav."
Ütlesin: "Ma tean, sest selleks on Jumal mind loonud.
Mul aga on teile üks küsimus - milleks Jumal teid on loonud?
Sest mis iganes see ka poleks, olete väga osav selles."
Jumal kõnetas sind ja ütles:
"Dale, kui näeksid end nii nagu mina sind näen",
siis mis juhtuks?
Jumal ütles: "Võiksime minna kõikvõimalikesse paikadesse, kui sa...
Jumal ütles talle, et nad võiks minna kõikvõimalikesse paikadesse!
Jaa.
Nii palusin, et Jumal näitaks mulle iga valet, mida enda kohta usun
ja mis hoiab mind tagasi kõigist neist suurtest asjadest,
milleks Ta on mind loonud?.
Nii mõistsin korraga, et mu elus oli kaks väga valulikku sündmust,
mis olid mõjutanud mu identiteeti.
Pidin murdma nende asjade mõju,
et tuua esile võitu teiste inimeste heaks.
Taavet teadis, et Jumal oli valinud ta kuningaks
Iisraeli pärast ja heaks.
Taavet teadis, et ta eluülesanne on tuua iisraellased tagasi punkti,
kus nad kummardavad Jumalat.
Iga lehekülg su raamatust avab nii palju asju,
et see pole lihtsalt hea õpetus, vaid kohe kindlasti ilmutus taevast.
Jaa.
Mõeldes sellele prohvetlikule võidmisele,
mille Saamuel tõi Taaveti elu üle,
siis Taavet ei näinud end enam kui karjasena,
vaid kui järgmise kuningana.
Samas on huvitav näha,
et isegi, et Taavetil oli piisavalt usku Koljati tapmiseks,
siis kui ta läks peale seda võitu kuningas Sauli ette,
kes pakkus talle abieluks oma tütre kätt,
siis tead, mida ta ütles?
"Kes olen mina ja mu pere?"
Tal tekkis sel hetkel identiteedikriis.
Igaüks teab, et abielludes kuninga tütrega
on see tegelikult samm kord ise kuningaks saamise suunas.
Taavetil oli küll usku, et tappa Koljatit,
aga tal polnud piisavalt identiteeti,
et abielluda kuninga tütrega ja oma tulevikuga.
Me oleme peagi astumas 1 miljardi hinge võitmise ärkamisse.
Samas pole kogudusel piisavalt usku selle sündimiseks
ega piisavalt identiteeti selle alal hoidmiseks.
Kirjelda palun lühidalt, mida sa identiteedi all silmas pead?
- Hea küll.
Kui ma kuuluks mõnda suurde pesapalli meeskonda
ja ma ütleks sulle, et ma kuulun sinna,
siis sa küsiks esimese asjana, millist mängupositsiooni ma täidan?
Ma räägin eesmärgile tuginevast identiteedist.
Sinu rollist meeskonnas.
Jumala poja või tütrena oled sa osa Tema suurest meeskonnast,
kus sa tegutsed vastavalt oma identiteedile.
Kuid millist rolli sa täidad?
Mulle helistas kord laulja Danny Gokey,
kes osales ka Ameerika Superstaari saates.
Ta küsis, kas võib paluda minult prohvetlikku sõna?
Ütlesin, et ikka võib, kuna Jumal on mind selleks loonud,
samas kui tema on loodud laulmiseks.
Olin ühel teenistusel, kus küsiti, kas ta on nõus laulma ja ta laulis.
Need kaks selli ei teadnud ühtki ühist laulu,
va "Jeesus armastab mind".
Ajaks, mil ta lõpetas, olid kõik kuulajad pisarais,
sest Jumala võidmine oli selle üle.
Kui ma oleks seda laulu laulnud, oleks ka kõik nutnud,
aga suurest masendusest.
See vend oli loodud laulma ja mina prohveteerima
ja selle kõige käigus toimus identiteetide ühildumine,
mille käigus ma tõin Jumalale rohkesti au.
Jumal on suur Jumal, kes tahab teha suuri asju te kaudu,
mistõttu olge valmis ebatavalisteks juhtumisteks.
Ärge andke alla!
Ütlen seda veelkorra - ärge andke alla!
Te parimad päevad on veel ootel.
Dale palvetab varsti,
et Jumal annaks teile ilmutuse sellest, kuidas Tema teid näeb,
et võiksite näha oma elu uuest vaatenurgast.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Võimas juudist meediajuht püüdis tulutult täita tühjust oma elus,
kasutades selleks nii raha, kuulsust kui mõjuvõimu.
Ta lendas eralennukiga, kuhu iganes soovis
ja tootis populaarset raadiosaadet,
aga ta elu oli ikka tühi ja mitte rahuldust pakkuv.
Kuniks ta sai osa ilmutusest, mis muutis kogu ta elu.
Tahad teada, mis see ilmutus oli?
Oled sa kunagi mõelnud, kas elus on midagi enamat?
Saamaks teada selle loo lõppu, külasta ekraanil olevat kodulehte.
Naaseme saatesse...
Dale, ütled, et identiteet on üks üleloomulik asi.
Mis mõttes?
Taaveti isa vaatas temast mööda, mis oli loomulik tegu,
samas kui Jumal valis ta välja, mis oli üleloomulik.
Samas Taavet ei teadnud seda enne üleloomulikku sündmust,
kus Saamuel võidis teda õliga, muutes ta arusaama oma tulevikust.
Ja see on seotud identiteedi muudatusega?
Identiteedi eesmärgiga.
Meil on oluline mõista,
et iga inimese elus toimub mitmeid identiteedi muudatusi.
Ma alustasin noortejuhina, olles seejärel ülistusjuht,
üks koguduse vanematest ja siis pastor.
Me piiskop ütles mulle: "Sa arvad, et oled prohveteeriv pastor,
samas kui Jumal ütleb,
et sa oled prohvet, kes täidab ka pastori ametit."
Nii võttis Jumal mult' pastori mütsi peast
ja rüütas mind prohveti kuuega.
Nii hakkasin tegutsema kui prohvet, kes juhtus olema ka pastor
ja see on see, milles kandsin kõige enam vilja.
Sul oli prohvetlik and ja sa teadsid, et sa oled prohvet.
Nii ei kahelnud sa ju kunagi oma kutses?
Ei. Olin prohveteerinud aastaid,
kuid ma ei näinud end kunagi prohvetina,
sest ma nägin seda annina.
Siis aga hakkasin end prohvetina nägema.
Samas ütlesin, et olen küll prohvet, aga mitte kõigi rahvaste üle,
kuniks Jumal käskis mul lõpetada selle ütlemise.
Kohtasin 2 aastat hiljem Birmas üht pastorit.
Võtsin oma sõrmest sõrmuse ja panin talle sõrme,
öeldes: "Ma kutsun sind olema oma rahvale Joosepiks."
Ta naeris selle peale.
Kui aga üks tsunami möllutas üle Birma,
uhudes hävituslikult üle kogu maa ja rahva,
siis talle meenusid mu sõnad.
Mitte keegi ta 800-liikmelisest kogudusest
ei saanud surma,
mispeale ta tahtis teha midagi oma kogukonna heaks.
Ta saatis sõnumi välja oma plaanidest
ja ta kogus järgneva poolaasta jooksul miljoneid dollareid, et osta toitu.
Muide, budisti templite uksed avanesid ta ees,
et toita vaeseid.
Budistid ütlesid:
"Me poleks teid küll aidanud, kuna olete kristlased.
Miks te siis meid aitate?"
Ta ütles mulle:
"Ma poleks iial arvanud, et minust saab Joosep,
aga see, mida mulle prohveteerisid, läks täide."
Kui prohveteerid kellelegi midagi, siis see avab ühe võimaluse.
Seetõttu, head inimesed,
on nii oluline olla sõnakuulelik ja teha, mida Jumal ütleb.
See pastor tegi seda sama, kui õige hetk oli käes.
Nii olen näinud ka, et Jumal ei vali neid kõige võitumaid,
vaid Ta valib ja võiab neid, kes on kõige enam kättesaadavad.
Palun, et vaataksid kaamerasse
ja küsiksid me vaatajatelt selle elumuutva küsimuse:
Milleks sind on loodud?
Kui Jumal sind oma geniaalsuses lõi, oli Tal väga hea päev.
Ta valis aja ja koha, kuhu lasta sul sündida
ja täitis su suurepärasusega.
Kuid see suurepärasus saab vabastatud vaid siis,
kui tuled tema ligiollu,
sest ilma Temata
ei tule sinusse peidetud suurepärasus kunagi esile.
Ma poleks iial arvanud, et kirjutan raamatu,
mis saab tõlgitud paljudesse keeltesse
ja jõuab üle maailma.
Kuid Jumal teadis.
Ma poleks iial arvanud, et seda suudan,
kuid Tema teadis seda ja ma läksin sellega kaasa.
On asju, mida sa ei usu oma tuleviku kohta,
kuid Isa Jumal on seal juba ootel, igatsedes, et liituksid Temaga,
ületades kõik piirangud, mille saatan on su mõtteisse külvanud
Sa oled sündinud olema suurepärane ja võitja,
mistõttu Jumal ei oska mõeldagi, et võiksid olla kaotaja.
Tal on plaan võita sinu elu läbi,
mistõttu sea end valmis Ta suuruseks voolamaks sinu läbi Jeesuse nimel.
Esimene samm...
Esimene samm on kanda hoolt, et su patud on andeks antud
ja et Jeesus, Messias, elab su sees.
Kanna hoolt, et kohtuksid elava Jumalaga.
Korda mu järel järgnevat palvet ja mõtle seda kogu oma südamest.
Korda minu järel:
Kallis Jumal,
olen teinud palju vigu,
mille pärast mul on väga kahju.
Usun,
et Su veri
puhastab mind
ja täna
on esimene päev
kogu mu ülejäänud elust.
Ja nüüd, mil ma olen puhas,
Jeesus tule ja ela mu südames.
Teen Sinust oma elu Issanda ja Päästja.
Aamen.
Dale, tahtsid varem edastada mulle ühe sõnumi,
aga ütlesid siis, et see kandub ka teistele edasi.
Kas teeksid seda kohe praegu? - Ikka.
Kui palusite seda äsja palutud palvet,
avasite oma elus ukse suurtele asjadele.
See, milleks teid on päästetud,
on suurem kui see, millest teid päästeti.
Isegi, et peate olema päästetud sellest.
See on ülimalt oluline.
Evangelist võitleb selle eest, et tunneksite Jeesust.
Prohvet võitleb selle eest,
et saaksite kätte kutsumise, milleks teid on maa peal kutsutud.
Ja Sid, kui ma seda nüüd teen...
Mind on juba korra õliga kastetud
ja mul oli tunne nagu oleksin dušši all käinud.
Sa ei tee ometi sama? - Ei, ei tee.
See on prohvetlik sümbol võidmisest,
mis vabastab kutse ja meelevalla teha seda,
mida Jumal on kutsunud sind tegema.
Ja kui ma nüüd peagi valan selle su pea peale,
kuulen samas Issandat ütlemas,
et Ta on kutsunud sind kui Taavetit,
et tuua iisraellased tagasi kummardama Jumalat
ja tuua nad tagasi Taaveti telki, mida näeme Apostlite tegudes.
Sind täna nähes nägin Jumala tuld su pea taga.
Küsisin, mida see tähendab ja Jumal vastas:
"Ma annan talle nutikaid ideid,
kuidas jõuda inimesteni, kelleni keegi pole jõudnud."
Nii ma võiangi sind, Sid, kui Iisraeli isa,
öeldes, et Jumala võidmine ja soosing on sinuga.
Sa saad olema Iisraeli isaks prohvetlikus võtmes
ja Jumala võitud õli saab voolama läbi sinu.
Nägin ka su käte läbi sündimas ebatavalisi imesid ja tunnustähti.
Jumal ütleb: "Ole valmis hämmastuma,
sest see on aeg, mil näed enamate inimeste elusid muutumas,
kui kogu oma teenistusaja peale kokku.
See tuleb kui laviinina, mille pärast oled palvetanud.
Jumal ütleb: "Olen kuulnud su südamehüüdu
ja vastan sellele sellega, mida olen sulle tõotanud."
Tahan, et igaüks, kes praegu kuuleb, võtaks selle samuti vastu.
Ma valan prohvetina selle õli välja
ja kuulutan, et see, milleks Isa on sind loonud,
saab vabastatud just praegu.
Kõik sinusse pandud geniaalsus hakkab voolama just praegu
ja ajal, mil see õli voolab, täidab ka Jumala tuli su südame
ja Ta taastab nii su identiteedi kui eesmärgi.
Sa leiad elus uue võidmise ja rõõmu
ja saad kogema üht tõelist seiklust Jumalas.
Ma vabastan Ta ligiolu
kandma sind mööda saatana plaanidest
ja nõnda nagu Taavet, nõnda võidad ka sina Koljati
ning teed Jumala nime suureks.
Inimesed hakkavad kummardama Jumalat,
sest sa lased Tema suurusel voolata läbi enda.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Järgmises saates...
Sa ei kanna ehk Supermani keepi,
aga kui oled uuestisündinud, pole sa enam lihtsalt inimene,
vaid üleloomulikum inimene, kui arvatagi võiksid.
Olen Kerrick Butler ja loodan teid näha järgminegi kord,
et saada teada,
kuidas Jumal on loonud teid olema tõelised superkangelased.
Tunned sa, et Jumal ei kuule su palveid
ega räägi sinuga?
Nii on ka mu külalised tundnud.
Külasta ekraanil nähtavat kodulehte,
et näha seal intervjuusid külalistega,
kes on õppinud paluma peatamatuid palveid.
Uuri lähemalt tasuta palveäpi GODTALK kohta
ja esita oma palvesoov, et saaksime paluda su eest.
Aeg su läbimurdeks on enam kui valmis!
Tõlge: Anne-Ly Raukas